מילאן מקסים

מילאן מקסים (בסלובקית: Milan Maxim; נולד ב-13 באפריל 1956) הוא גנרל סלובקי בדימוס, אשר שימש כראש המטה הכללי הסלובקי בין 2014–2018.

ביוגרפיה
מקסים נולד במיכלובצה ב-13 באפריל 1956. בין 1975-1976 הוא למד בבית ספר לקצינים ולאחר מכן החל לשרת בצבא צ'כוסלובקיה. בשנים הבאות הוא שרת ברגימנט הטנקים ה-21, בתחילה כמפקד פלוגה ולאחר מכן כראש מטה הרגימנט. לאחר מכן הועבר לתפקיד מפקד רגימנט הטנקים ה-23. בין 1990-1995 שימש כמפקד רגימנט הרובאים הממונע ה-63. לאחר מכן שימש כמפקד הבריגדה הממוכנת ה-21. בין 1997-1998 הוא שימש כמפקד הבריגדה הממוכנת ה-2. בין 2001-2002 הוא שימש כראש אגף הלוגיסטיקה במטה הכללי. לאחר מכן שימש כמפקד כוחות ההדרכה והתמיכה הצבאיים עד 2004, אז מונה למפקד צבא היבשה הסלובקי. בין 2009–2014 הוא שימש כנספח הצבאי הסלובקי בפראג. ב-6 במאי 2014 הוא מונה לראש המטה הכללי הסלובקי. הוא סיים את הקדנציה שלו ב-7 במאי 2018 ופרש מהצבא.

קישורים חיצוניים

 מילאן מקסים באתר נאט"ו
 מילאן מקסים באתר משרד ההגנה הסלובקי
 מילאן מקסים באתר מועדון הגנרלים של הרפובליקה הסלובקית

קטגוריה:גנרלים סלובקים
קטגוריה:מפקדי צבאות סדירים בעת החדשה: אישים
קטגוריה:אנשי צבא צ'כוסלובקים
קטגוריה:ילידי 1956